Jaqueline Cristian s-a calificat în optimi la Charleston! Următoarea adversară este a șaptea favorită
Jucătoarea română de tenis Jaqueline Cristian (82 WTA) s-a calificat în optimile de finală ale turneului WTA 125 de la Charleston (Carolina de Sud).
Jaqueline Cristian va juca în optimi la Charleston cu Diana Shnaider
Ea a învins-o pe australianca Olivia Gadecki (140 WTA, venită din calificări), cu scorul de 6-2, 3-6, 6-3.
Meciul a durat o oră și 52 de minute, iar în primul set Cristian s-a distanța la 4-0. După ce și-a cedat serviciul la 4-1, ea a câștigat următoarele două game-uri.
În setul secund s-a mers cap la cap până la 3-3. Gradecki și-a făcut serviciul, ulterior a realizat break, pentru ca în următorul game să fructifice prima minge de set.
Decisivul a fost controlat de 'Jaq'. Românca a pus 5-0 în dreptul ei pe tabelă, a ratat o primă minge de meci pe propriul serviciu la 5-1, dar la 5-3 a încheiat socotelile.
Cristian şi-a asigurat 15 puncte WTA, urmând să joace în turul secund cu jucătoarea rusă Diana Shnaider (74 WTA, cs 7). Aceasta a trecut în runda de debut de americanca Dalayana Hewitt (392 WTA), cu 6-2, 6-4.
În singurul său meci direct de până acum, Jaqueline s-a impus, în ianuarie 2023, în primul tur la Auckland, cu 6-4, 3-6, 6-3.
La dublu, Monica Niculescu şi rusoaica Irina Khromacheva sunt principalele favorite și loe vor întâlni în primul tur pe americancele Sophie Chang şi Angela Kulikov.